CELEX: 32004R1333
Language: el
Date: 2004-07-20 00:00:00
Title: Κανονισμός (ΕΚ) αριθ. 1333/2004 της Επιτροπής, της 20ής Ιουλίου 2004, για μόνιμη έγκριση συγκεκριμένης πρόσθετης ύλης σε ζωοτροφές(Κείμενο που παρουσιάζει ενδιαφέρον για τον ΕΟΧ)

21.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 247/11
            
         
      ΚΑΝΟΝΙΣΜΌΣ (ΕΚ) αριθ. 1333/2004 ΤΗΣ ΕΠΙΤΡΟΠΉΣ
   
   της 20ής Ιουλίου 2004
   για μόνιμη έγκριση συγκεκριμένης πρόσθετης ύλης σε ζωοτροφές
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων (1), και ιδίως το άρθρο 3 και το άρθρο 9Δ παράγραφος 1,
   Εκτιμώντας τα ακόλουθα:
   
               (1)
            
            
               Η οδηγία 70/524/ΕΟΚ ορίζει ότι οι πρόσθετες ύλες που χρησιμοποιούνται στην Κοινότητα πρέπει να αποτελούν αντικείμενο έγκρισης. Οι πρόσθετες ύλες που αναφέρονται στο μέρος ΙΙ του παραρτήματος Γ της οδηγίας μπορούν να εγκρίνονται χωρίς χρονικό περιορισμό με την προϋπόθεση ότι πληρούνται ορισμένοι όροι.
            
         
               (2)
            
            
               Η χρήση του παρασκευάσματος μικροοργανισμού Enterococcus faecium (NCIMB 11181) έλαβε προσωρινή έγκριση για πρώτη φορά για μόσχους και χοιρίδια με τον κανονισμό (ΕΚ) αριθ. 2690/1999 της Επιτροπής (2).
            
         
               (3)
            
            
               Έχουν υποβληθεί νέα στοιχεία που στηρίζουν την αίτηση έγκρισης του εν λόγω μικροοργανισμού χωρίς χρονικό περιορισμό. Από την αξιολόγηση προκύπτει ότι πληρούνται οι όροι που καθορίζονται στην οδηγία 70/524/EΟΚ για τη χορήγηση της σχετικής έγκρισης.
            
         
               (4)
            
            
               Συνεπώς, θα πρέπει να επιτραπεί η χρήση αυτού του μικροοργανισμού για μόσχους και χοιρίδια χωρίς χρονικό περιορισμό.
            
         
               (5)
            
            
               Από την αξιολόγηση των αιτήσεων διαπιστώνεται ότι θα πρέπει να απαιτούνται ορισμένες διαδικασίες για την προστασία των εργαζομένων από την έκθεση στην πρόσθετη ύλη που αναγράφεται στο παράρτημα του παρόντος κανονισμού. Η προστασία αυτή θα πρέπει να εξασφαλίζεται με την εφαρμογή της οδηγίας 89/391/EΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία (3).
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα Enterococcus faecium (NCIMB 11181), όπως καταγράφεται στο παράρτημα, εγκρίνεται για χρήση χωρίς χρονικό περιορισμό ως πρόσθετη ύλη στη διατροφή των ζώων σύμφωνα με τους όρους που καθορίζονται στο εν λόγω παράρτημα.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Ιουλίου 2004.
      
         
            Για την Επιτροπή
         
         David BYRNE
         
         
            Μέλος της Επιτροπής
         
      
   
   
      (1)  ΕΕ L 270 της 14.12.1970, σ. 1· οδηγία όπως τροποποιήθηκε τελευταία από τον κανονισμό (ΕΚ) αριθ. 1756/2002 (ΕΕ L 265 της 3.10.2002, σ. 1).
   
      (2)  ΕΕ L 326 της 18.12.1999 σ. 33.
   
      (3)  ΕΕ L 183 της 29.6.1989, σ. 1· οδηγία όπως τροποποιήθηκε από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).
   
      ΠΑΡΑΡΤΗΜΑ
      
                  Αριθμός ΕΚ
               
               
                  Πρόσθετη ύλη
               
               
                  Χημικός τύπος, περιγραφή
               
               
                  Είδος ή κατηγορία ζώων
               
               
                  Μέγιστη ηλικία
               
               
                  Ελάχιστη περιεκτικότητα
               
               
                  Μέγιστη περιεκτικότητα
               
               
                  Λοιπές διατάξεις
               
               
                  Λήξη της περιόδου έγκρισης
               
            
                  CFU/kg πλήρους ζωοτροφής
               
            
                  Μικροοργανισμοί
               
            
                  E 1708
               
               
                  
                     Enterococcus faecium
                  
                  NCIMB 11181
               
               
                  Παρασκεύασμα Enterococcus faecium με ελάχιστη περιεκτικότητα
                  
                               
                           
                           
                              Σε μορφή σκόνης:
                              
                                           
                                       
                                       
                                          4 × 1011 CFU/g πρόσθετης ύλης
                                       
                                    
                        
                               
                           
                           
                              Με τη μορφή μικροκαψουλών:
                              
                                           
                                       
                                       
                                          5 × 1010 CFU/g πρόσθετης ύλης
                                       
                                    
                        
               
                  Μόσχοι
               
               
                  6 μηνών
               
               
                  5 × 108
                  
               
               
                  2 × 1010
                  
               
               
                  Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης, η διάρκεια αποθήκευσης και η σταθερότητα στη σύμπηξη.
               
               
                  Χωρίς χρονικό περιορισμό
               
            
                  Χοιρίδια
               
               
                  —
               
               
                  5 × 108
                  
               
               
                  2 × 1010
                  
               
               
                  Για χοιρίδια έως 35 kg περίπου.
                  Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης, η διάρκεια αποθήκευσης και η σταθερότητα στη σύμπηξη.
               
               
                  Χωρίς χρονικό περιορισμό